Pályázati űrlap

a családpolitikáért felelős miniszter és a helyi önkormányzatokért felelős miniszter  
közös pályázati felhívásához  
a 2024. évi Idősbarát Önkormányzat Díj elnyerésére

**I. A pályázó önkormányzat adatai és bemutatása**

1. A pályázó önkormányzat adatai, elérhetősége:

|  |  |  |
| --- | --- | --- |
| Önkormányzat adatai | Önkormányzat neve | Nóráp Község Önkormányzat |
| Településnév | Nóráp |
| Utca, házszám | Kossuth u. 48. |
| Irányítószám | 8591 |
| Megye | Veszprém |
| E-mail cím | [hivatal@papakovacsi.hu](mailto:hivatal@papakovacsi.hu) |
| Aláírásra jogosult neve | Horváth József Csaba |
| Aláírásra jogosult beosztása1 | Polgármester |
| Kapcsolattartó adatai | Név | Lovas Viktória |
| Beosztás | Közművelődési asszisztens |
| Telefonszám | +36306173502 |
| E-mail cím | [keresztroland@gmail.com](mailto:keresztroland@gmail.com) |
| Cím2 | 8591 Nóráp, Kossuth u. 6. |

1 polgármester

2 településnév, utca, házszám, irányítószám

2. A pályázó önkormányzat területén lakók demográfiai helyzete:

(fő)

|  |  |  |  |
| --- | --- | --- | --- |
| **Népesség életkora** | **Nő** | **Férfi** | **Összesen** |
| 100+ | 0 | 0 | 0 |
| 95-99 | 1 | 0 | 1 |
| 90-94 | 1 | 0 | 1 |
| 80-89 | 8 | 3 | 11 |
| 70-79 | 13 | 9 | 22 |
| 60-69 | 12 | 17 | 29 |
| 19-59 | 58 | 51 | 109 |
| 0-18 | 17 | 11 | 28 |
| Teljes népesség | 110 | 91 | 201 |
| **Egyszemélyes háztartásban élők száma életkor szerint**  (amennyiben rendelkeznek ezekkel az adatokkal) | **Nő** | **Férfi** | **Összesen** |
| 80+ | 3 | 1 | 4 |
| 76-80 | 3 | 0 | 3 |
| 71-75 | 4 | 1 | 5 |
| 65-70 | 1 | 2 | 3 |
| Egyszemélyes háztartásban élők összesen | 11 | 4 | 15 |

3. Az éves önkormányzati forrásból idősekre fordított összeg aránya:

|  |  |  |
| --- | --- | --- |
| **Az önkormányzat 2023. évi költségvetési kiadásának összege** | **2023. évben az önként vállalt idősügyi programokra, kezdeményezésekre fordított összeg (ide nem értve a szociális ellátásokra fordított kiadásokat)** | **Az előző oszlopban szereplő összeg aránya az önkormányzat teljes költségvetéséhez viszonyítva** |
| 37635631Ft | 500000Ft | 1,3% |

4. A helyi idős lakosság gazdasági, szociális helyzetének főbb jellemzői, helyi sajátosságai. (Max. 15 sor) Figyelem, a szövegdoboz mérete nem változtatható!

|  |
| --- |
| A helyi idősek a település lakosságának kb 1/3-át képezik, gazdasági helyzetüket az jellemzi, hogy nyugdíjazás után nem nagyon maradtak a munka világában. Jelenleg a fiatal nyugdíjasok még dolgoznak, de az ő számuk kevés. 65 év feletti időseink a jövedelmüket jellemzően háztáji termékek eladásával egészítik ki. Szociális helyzetüket tekintve kevesen élnek teljesen egyedül, jelenleg tudomásunk szerint olyan idős korú nem él a községben, aki teljesen egyedül lenne. |

5. A pályázó által legfontosabbnak ítélt helyi feladatok, szükségletek a méltó időskor megélése, valamint a helyi közösségben az idősek bevonása, részvételük erősítése területén.

(Max. 15 sor) Figyelem, a szövegdoboz mérete nem változtatható!

|  |
| --- |
| Munkánk során nagyon fontosnak tartjuk a megelőzést, ami azt gondoljuk, hogy mindennek az alapja. Az idős politikánk is erre fog alapulni. Azon kívül a lakosság felkészítése, megismertetése ezzel a „népbetegséggel”, amely sajnálatos módon egyre nagyobb teret hódít magának. Véleményünk szerint ezzel a betegséggel meglehet tanulni együtt élni és nagyon fontos lenne az ilyen problémával küzdő idősek ne kerüljenek a perifériára, és ne fordulhasson elő, hogy kikerülnek a közösségi életből. Sokkal inkább az lenne a cél, hogy ezeket az időseinket minél inkább közre fogjuk, figyeljünk rájuk, foglalkozzunk velük, és nyújtsunk segítséget a családnak nehéz helyzetben. A fiatalabb generációkat megismertetik a település történetével, rég elfeledett legendáival, ismeret anyaguk igazi kincs a számunkra. |

**II. A PÁLYÁZAT**

1. **Idősügyi alapelvek**

Melyek azok a stratégiák, koncepciók, rövidebb-hosszabb távú elképzelések, amelyek lehetővé teszik a következetes, összehangolt önkormányzati munkát az idősügy területén. Ismertesse az ezekben foglalt fő alapelveket, gondolatokat! Térjen ki arra, ha rendelkeznek Idősügyi Stratégiával, Koncepcióval, vagy ha a Helyi Esélyegyenlőségi Programban, Civil Stratégiában, stb. szerepelnek idősekre vonatkozó fejezetek!

(Max. 15 sor) Figyelem, a szövegdoboz mérete nem változtatható!

|  |
| --- |
| Településünkön az idősek társadalmi megbecsülése és az idős emberek iránti szolidaritás nem újkeletű dolog. Már a Covid megjelenése előtt is nagy hangsúlyt fektettünk az idősödő lakosságot érintő fontos kérdések szem előtt tartására. Erre a generációra hasznos társadalmi rétegként tekintünk, mivel ez a korosztály őrzi számunkra a múltunkat, identitás tudatunkat, kultúránkat. Sajnálatos tényként szembesültünk vele, hogy a demencia mint betegség a társadalomnak ilyen nagy százalékát érinti és ez a betegség településünket sem kerüli el. Időseink szellemi fittsége az elmúlt években néhányuknál hanyatlani látszik. Fontos ezeket a kezdő jeleket, tüneteket észre vennünk, ha lehetséges megelőzésen gondolkodni, és ha már kialakult a probléma, a családnak segítő kezet nyújtani. Sajnálatos módon Idősügyi Stratégiánk, Koncepciónk, illetve Civil Stratégiánk még nincs teljesen kidolgozva. A fő irányelvek adottak. Nagyon összehangolt komplex megoldásra törekszünk, ezzel a kérdéssel kapcsolatban. A Helyi Esélyegyenlőségi Programban a házi beteggondozás bevezetését tervezzük. |

1. **Igényfelmérés**

Ismertesse azokat a módszereket, eszközöket, amelyek az önkormányzati döntéseket megelőzik annak érdekében, hogy az idősek igényeit, szükségleteit, elvárásait felmérjék! Kérjük, ismertesse, hogy milyen módszereket használnak az idősek elégedettségének megismerésére. Készül-e rendszeres elégedettség- és igényfelmérés? Mikor volt ilyen utoljára? Térjen ki arra is, hogy az időseknek szóban, vagy írásban van-e módjuk igényeiket, szükségleteiket jelezni és jelezze, ha a településen rendszeres, ismétlődő igényfelmérést végeznek az idősek körében.

(Max. 15 sor) Figyelem, a szövegdoboz mérete nem változtatható!

Évek óta bevett gyakorlat az idősek elégedettségének felmérése és ezáltal megismerése. Erre kiváló segítséget nyújt számunkra az Önkormányzat alkalmazottja, aki életkorából fakadóan rendkívül jól tudja az igényeket meghallgatni és felénk közvetíteni. Ezen kívül rendszeresen készítünk elégedettség illetve igény felmérést, ez év márciusában volt utoljára. Anoním kérdőív kitöltésében segített a fent említett munkatárs. Illetve a Polgármester és a Képviselő testület fogadó napjaikon is rendszeresen beszélgetnek ennek a korosztálynak a képviselőivel. Így komplexen tudunk egy adott problémára koncentrálni, megelőzésen gondolkodni, és a lakosságot bevonni, ily módon a falu időseinek életébe.

**3. Az önkormányzat által megvalósított többletfeladatok**

Kérjük, hogy ebben a pontban **ne** **az önkormányzat kötelezően ellátott feladatait** **ismertesse**, hanem mindazokat a tevékenységeket, amelyek a kötelező feladatellátást kiegészítik, meghaladják, illetve azok minőségét, eredményességét javítják, közvetlenül reagálnak a helyi idős lakosság aktuális szükségleteire.

|  |  |  |  |  |
| --- | --- | --- | --- | --- |
| A kötelező feladatokon túl ellátott **többletfeladat, program megnevezése**  **felsorolásszerűen** | **A feladatot, programot megvalósító megnevezése** | Az önkormányzat szerepe a megvalósításban (szervező, társszervező, anyagi/természetbeni támogató, stb.) | Igénybevevők száma | |
| Összesen | ebből 65+ |
| Hagyományőrző kézműves foglalkozások | Helyi civil szervezet | társszervező, anyagi/természetbeni támogató | 40 | 15 |
| Falu szépítő dekoráció elkészítése, közös installálása | Helyi civil szeervezet | társszervező, anyagi/természetbeni támogató | 20 | 5 |
| Húsvét ünnepével kapcsolatos előkészületek a hagyományok jegyében | Helyi civil szeervezet | társszervező, anyagi/természetbeni támogató | 35 | 7 |
| Anyák napi műsor | Kulturális referens | Szervező, anyagi/természetbeni támogató | 60 | 15 |
| Családi majális és gyereknap | Önkormányzat | Szervező, anyagi/természetbeni támogató | 80 | 25 |
| Kirándulás Budapestre illetve Esztergomba | Önkormányzat | Szervező | 75 | 30 |
| Jóga | Önkormányzat | Szervező, anyagi/természetbeni támogató | 12 | 4 |
| Nyugdíjas klub összejövetelek | Önkormányzat | Szervező, anyagi/természetbeni támogató | 25 | 20 |
| Márton nap | Helyi civil szervezet | társszervező, anyagi/természetbeni támogató | 45 | 10 |
| Adventi ablaknyitogató | Helyi civil szervezet | társszervező | 23 | 10 |
| Adventi gyertyagyújtást megelőző programok/ koncert, színdarab/ | Önkormányzat | Szervező, anyagi/természetbeni támogató | 70 | 25 |

Kérjük, bővítse a táblázatot további sorokkal, amennyiben ez az önként vállalt feladatok bemutatásához szükséges.

A táblázatban felsorolt többletfeladatok, jó gyakorlatok rövid ismertetése (különös tekintettel azok egyedi, ötletes, újszerű, átültethető) jellegére. Kérjük, ha indokolt, térjen ki arra is, hogy a tevékenység milyen pénzügyi ráfordítást, illetve emberi erőforrást igényelt, illetve mit tudnak tenni a költséghatékonyság érdekében (pl. önkéntesek bevonása).

(Max. 50 sor) Figyelem, a szövegdoboz mérete nem változtatható!

|  |
| --- |
| Az elmúlt években programjaink száma megsokszorozódott, és amiket eddig civil kezdeményezéssel, civil támogatottsággal, önkormányzati társszervezésben tudtunk megvalósítani, rá kellett jönnünk, hogy egy Egyesület létrehozása elengedhetetlennek bizonyult. 2021. decemberében helyi édesanyákból, nagymamákból megalakult a Nórápi Értékmegőrző Tollfosztó Egyesület / továbbiakban NETE/. Az egyesület fő profilja a segítség nyújtáson felül a helyi értékek, hagyományok felkutatása, megőrzése, ápolása. Nagyban hozzájárul ennek sikeréhez, hogy tagjain között nem kis létszámban 65 év feletti helyi lakosok is megtalálhatók. Az ő segítségükkel komplexen be tudjuk vonni az idős lakosságot a szellemi és fizikai tevékenységekbe. Az anyagi forrást ezekhez a programokhoz nagyrészt Önkormányzati támogatással illetve a helyi Egyesület által benyújtott 2 sikeres pályázattal biztosítottuk. Nem volt ritka a helyi lakosság által nyújtott anyagi és természetbeni támogatás sem. A költséghatékonyabb lebonyolítást úgy tudtuk elérni, hogy egy rendezvény során felhasznált alapanyagokat helyiek által megtermelt forrásból biztosítottuk. Ezek a források minden esetben díjmentesek voltak. Magát az elkészítést is megoldottuk a településen önkéntesek bevonásával. A programok a közösséget ily módon is összefogták. Kísérleti céllal indított Jóga foglalkozások során rendkívül jó és pozitív visszajelzések érkeztek az idősektől, a könnyen végezhető gyakorlatok során mindenképpen pozitív változás állt be az egészségi állapotukban. 2024-es év végére a most már haladó csoport mellé tervezünk egy új kezdő csoport indítását is a nagy érdeklődésre való tekintettel. Az elmagányosodás mint probléma minket sem kerül el, ezért 3 havonta rendszeresnek mondhatóan kirándulásokat szervezünk. Hol belföldre, hol egyszerűen csak a település határában lévő tanösvényt látogatjuk meg. Programjaink nagyon népszerűek, melynek során alkalom adódik a személyes beszélgetésre idős korújainkkal esetleges problémáik megértésére, a megoldás keresésére és visszajelzéseik, igényeik felmérésére. Ezeken a programokon keresztül alkalmunk nyílik az ő társadalmi részvételük, illetve aktivitásuk erősítésére, fenntartására.  A különböző közösségfejlesztő programok megvalósításával javult az idősek társadalmi megbecsülése, és az ő irántuk való szolidaritás felerősítése. |

**4. A 2024. évi kiemelt téma megvalósításának részletezése**

Kérjük, röviden mutassa be azokat az előző évi önkormányzati tevékenységeket, amelyek a következő kiemelt témát szolgálták:

***Az önkormányzat támogatja azon programok, kezdeményezések megvalósulását, amelyeka demencia miatt fokozott figyelmet igénylő idősek megértését, a demencia tünet-együttessel összefüggő ismeretek bővítését, a testi-lelki-szellemi egészség megőrzését, illetve a generációk közötti kapcsolatok erősítését szolgálják.***

(Max. 50 sor) Figyelem, a szövegdoboz mérete nem változtatható!

|  |
| --- |
| A HEP programban az Önkormányzat tervei között szerepelt és azóta is szerepel a helyi idősgondozás hálójának kiépítése. Az elmúlt évek tendenciái azt mutatták, hogy ez még nem égető probléma mert idős korújaink igényfelmérése azzal az eredménnyel zárult, hogy ez még őket annyira nem érinti, hiszen aktívan élik mindennapjaikat. De azóta sajnos rá kellett jönnünk / a legfrissebb igényfelmérés és a segítő munkatárs tapasztalatai alapján/, hogy a témával el kell kezdenünk komolyabban foglalkozni, az itt élő idősek testi-lelki-szellemi égészségének megőrzését jobban kell most szem előtt tartanunk. Önkormányzati rendezvények során másodízben hívtunk közeli non-profit szervezetet, mely egészségmegőrzéssel, szűrésekkel, illetve prevenciós programokkal segítetté a munkánkat. A demencia tünet-együttes felismerését segítő anyagokat juttatunk el a lakosság számára, mivel az itt élő családok közül is érint néhányukat ez a népbetegség. Az Önkormányzat több alkalommal felhívta a helyi lakosság figyelmét, hogy esetlegesen az időseinknél tapasztalt furcsaságok jelenthetik ennek a betegségnek a megjelenését és a korai felismerés vagy már egy meglévő diagnózis során a segítség nyújtás sokat jelenthet az idős betegnek illetve a családjának. A lakosság figyelme mindenre kiterjed. Volt rá példa, hogy egy idős demens személy hazajutásában segédkeztek, illetve a családok azonnal értesítették.  A generációk közötti kapcsolat erősítését a programjaink oly módon szolgálják, hogy összetételüket tekintve soha nem kifejezetten egy generációs csoportot céloznak meg. Legutolsó programunk a gyermekeink és az idősek számára közösen nyújtott felhőtlen kikapcsolódást. A rendszeres nyugdíjas klub találkozóval elegyítettünk egy gyerekprogramot. Egy időben és helyszínen rendeztünk kártyapartit az időseknek, bátorságpróbát a gyermekeknek vacsorával, amit közösen készítettek el. A munkából mindenki egyenlően vette ki a részét. De ez a program csak egy a sok közül, jellemzően minden rendezvényünk ezen a szisztémán alapul. A generációk közötti távolságot ily módon a mi településünkön nem lehet érzékelni. Kis létszámú település esetén így viszonylag egyszerűbben tudunk az időseinkről „gondoskodni" és részükre folyamatosan tudjuk a társadalmi részvételt, az önmegvalósítást biztosítani. Az ő társadalmi megbecsülésük számunkra kulcsfontosságú. Rájuk hasznos társadalmi erőforrásként tekintünk. |

**5. Információhoz való hozzáférés**

Kérjük, ismertesse, hogyan támogatják települési/fővárosi kerületi szinten az információhoz való hozzáférést, legyen szó az időseket megillető jogokról, lehetőségekről, a hivatalos ügyek végzésének módjáról, a helyi rendezvényekről, tanfolyamokról és az egészségügyi- és szociális intézményekről. Itt lehet röviden ismertetni a helyi lap, televízió, honlap bevonását az időseknek és idősekről szóló információk megosztásába, esetleg külön rovat, rendszeres műsor önkormányzati ösztönzése, stb.

(Max. 10 sor) Figyelem, a szövegdoboz mérete nem változtatható!

A mai felgyorsult világban az idősek számára is könnyebben elérhetővé vált a különféle információkhoz való hozzájutás. Ennek ellenére még mindig sokan csak papír alapon vagy személyes kapcsolattal tudnak értesülni az esetleges fejleményekről. A településen létrehozott facebook csoport tagjai között nagy számban található 65 év felettiek, ők aktívan és tájékozottan használják a közösségi médiát. Az ő számukra különböző felhívásokkal, tájékoztatásokkal juttatunk el információkat. A lakosság azon részéhez, akik nem ismerik vagy nem használják ezeket a forrásokat, megmaradtak az írásban közölt vagy személyes találkozó során elmondott felhívások. A település vezetője több alkalommal adott ki írásos felhívást különféle időseket érintő problémákkal kapcsolatban.

**6. A pályázó tervei a pénzjutalom felhasználására**

Az Idősbarát Önkormányzat Díj elnyerése esetén milyen idősügyi célokra készül fordítani a díj összegét (különös tekintettel az Országos Gyalogló Idősklub-hálózathoz való csatlakozásra, demencia-barát intézkedésekre, pl. Alzheimer Café vagy memória kávézó indítására, fenntartására, vagy közeli településen működőhöz való csatlakozásra)?

(Max. 5 sor) Figyelem a szövegdoboz mérete nem változtatható!

|  |
| --- |
| A sikeres pályázat elnyerésével mi a demencia barát intézkedésekre fektetnénk a legnagyobb hangsúlyt. Tovább folytatnánk a prevenció, az ismeret anyagok bővítését, illetve a már meglévő probléma esetén a segítség nyújtás kiépítését. A kirándulások, előadások, kézműves foglalkozások a jövőbeni is megmaradnának és újabb jó gyakorlatokat vezetnénk be. |

**III. A DÍJ ODAÍTÉLÉSEKOR ELŐNYT JELENT**

**1. Együttműködés**

Kérjük, ismertesse az időseket segítő, támogató civil szervezetekkel, jogi személyiséggel nem rendelkező szerveződésekkel való önkormányzati együttműködést. Működik-e a településen idősügyi tanács?

(Max. 5 sor) Figyelem a szövegdoboz mérete nem változtatható!

|  |
| --- |
| A településen aktívan tevékenykedő civil szervezet a NETE, amely szorosan együttműködik az Önkormányzattal. Idősügyi tanács jelenleg nem működik a településen. |

**2. Gyaloglóklub**

**Működik-e az idősek aktív testmozgását elősegítő gyaloglóklub a településen, amely csatlakozott az Országos Gyalogló Idősek Klubhálózatához (OGYIK)?**

(Max. 2 sor) Figyelem a szövegdoboz mérete nem változtatható!

|  |
| --- |
| A településen nem működik gyaloglóklub. |

**3. Idősügyi feladatokat ellátó munkatársat alkalmaz** (munkakörének/ szervezeti egységének megnevezése, valamint munkaideje teljes vagy részmunkaidő).

(Max. 2 sor) Figyelem a szövegdoboz mérete nem változtatható!

|  |
| --- |
| Hivatalsegéd, Önkormányzati alkalmazott, részmunkaidőben. |

**Nyilatkozat és aláírás**

Alulírott, aki a díj elnyerésére készült pályaművet benyújtó önkormányzat nevében felelősséggel tartozom, kijelentem, hogy a megadott adatok és információk a valóságnak megfelelnek és hitelesek.

Az önkormányzat ellátja mindazon kötelező feladatokat, amelyeket jogszabály a hatáskörébe utal.

**Vállalom, hogy nyertes pályázat esetén az önkormányzat 2025. október 1-ig elektronikus úton max. 5 oldalas szakmai beszámolót küld az Idősbarát Önkormányzat Díj Bizottság részére.**

Amennyiben az Idősbarát Önkormányzat Díj Bizottság az általam képviselt önkormányzatot díjazásra érdemesnek ítéli, a díjátadón az önkormányzat képviseletét biztosítom. A jelen pályázatban foglaltak „jó gyakorlatként” minisztériumi kiadványokban, honlapon való bemutatásához (az önkormányzat nevének feltüntetésével) hozzájárulok.

|  |  |
| --- | --- |
| **Név** | Horváth József Csaba |
| **Beosztás** | Polgármester |
| **Keltezés** | 2024.08.27. |
| **Aláírásra jogosult kézjegye**  (**polgármester aláírása és bélyegző**)3 |  |

3 Akadályoztatás eseténa helyettesítésre jogosult személy meghatalmazása és annak megküldése kötelező!